Անիտա Փեյջ

**Անիտա Փեյջ** (, ), ամերիկացի դերասանուհի, որը հանրաճանաչություն է ձեռք բերել համր կինոյի դարաշրջանի վերջին տարիներին։

## Վաղ կյանք
Անիտա Էվելին Պոմարեսը ծնվել է 1910 թվականի օգոստոսի 4-ին Ֆլաշինգում, Քուինս, Նյու Յորք։ Նրա ծնողներն էին Մարինո Լեո Պոմարեսը, որը ծագումով Բրուքլինից էր և Մոդ Էվելին (ծնվ. Մուլլեն) Պոմարեսը։ Նա ուներ մեկ եղբայր՝ Մարինո Պոմարես կրտսերը։ Հետագայում ընտանիքի անդամներն աշխատում էին նրա մոտ․ եղբայրը որպես մարզադահլիճի հրահանգիչ, մայրը որպես քարտուղարուհի, իսկ հայրը՝ որպես վարորդ։ Փեյջի հայրական պապը՝ Սալվադոր Մարինո Պոմարեսը, Կուբայից էր և աշխատել է որպես հյուպատոս Էլ Սալվադորում։ Նրա հայրական տատիկը՝ Աննա Մունյոսը, վենեսուելացի էր, ծագումով կաստիլիական իսպանացի և ֆրանսիացի։

## Կարիերա
### Համր ֆիլմեր և վաղ հնչուն ֆիլմեր
Նա իր կարիերան սկսել է 1924 թվականին։ Իր առաջին գլխավոր դերը Փեյջը ստացել է «Մեր պարող դուստրերը» ֆիլմում։ Նա նկարահանվել է Ջոան Քրոուֆորդի և Բասթեր Քիթոնի հետ ֆիլմերում։ Կինոյի պատմության մեջ առաջին հնչյունային երաժշտական ֆիլմում՝ «Բրոդվեյյան մեղեդին» խաղացել է գլխավոր դերը, որն արժանացել է «Օսկարի»։  

Փեյջը 1929 թվականին «Օսկարի» առաջին մրցանակաբաշխության վերջին կենդանի մասնակիցն էր և հաճախ հարցազրույցներ էր տալիս որպես «համր կինոյի վերջին աստղ»՝ նկարահանվելով այդ դարաշրջանի մասին վավերագրական ֆիլմերում։

### Ավարտ
Երբ 1933 թվականին նրա պայմանագրի ժամկետը լրացել է, Փեյջը հայտարարել է դերասանական կարիերան ավարտելու մասին, քանի որ մերժել էին բարձրացնել նրա աշխատավարձը։ 1936 թվականին նա նկարահանվել է ևս մեկ ֆիլմում՝ «Արշավ դեպի դրախտ», այնուհետև ամբողջությամբ հեռացել դերասանությունից։ Ավելի ուշ Փեյջը պնդում էր, որ Իրվինգ Թալբերգն իրեն առաջարկել էր գլխավոր դերեր երեք ֆիլմերում, եթե նա քնի իր հետ, ինչը Անիտան մերժել էր։

Փեյջը ամուսնացել էր կոմպոզիտոր Նասիո Հերբ Բրաունի հետ 1934 թվականին։ Ամուսնությունը չեղյալ էր հայտարարվել մեկ տարի անց, քանի որ Բրաունի նախորդ ամուսնալուծությունը վերջնականապես չէր ավարտվել այն ժամանակ, երբ նրանք ամուսնացել էին։ 1937 թվականի հունվարի 9-ին Յումայում (Արիզոնա) նա ամուսնացել է նավատորմի օդաչու լեյտենանտ Հերշել Ա. Հաուսի հետ։ Նրանք տեղափոխվել են Կորոնադո, Կալիֆոռնիա և այնտեղ ապրել մինչև ամուսնու մահը՝ 1991 թվականը։ Նրանք ունեին երկու դուստր՝ Լինդան և Սանդրան։

### Վերադարձ դերասանություն
Ամուսնությունից հետո, տասնամյակներ անց Փեյջը վերադարձել է դերասանություն և մարմնավորել միանձնուհու «Փախուստի դիմածը» ֆիլմում (1961 թվական), բայց նրա վերադարձը շատ կարճ է տևել։ Փեյջի երկրորդ վերադարձը կինեմատոգրաֆ տեղի է ունեցել ևս 35 տարի անց։ 1996 թվականին նա նկարահանվել է մի քանի ցածրաբյուջետային սարսափ ֆիլմերում։

## Մահ
Փեյջը մահացել է քնած ժամանակ 98 տարեկանում 2008 թվականի սեպտեմբերի 6-ին Լոս Անջելեսի իր տանը, որտեղ ապրում էր երկարամյա ընկերակցուհի Ռանդալ Մելոնի հետ։ Նա հուղարկավորված է Սան Դիեգոյի Սուրբ Խաչ գերեզմանատանը։

Անիտա Փեյջը վերջինն էր համր կինոյի հայտնի աստղերից՝ բացառելով մանկակահասակ դերասաններին, ինչպիսիք են Միկի Ռունին, Բեյբի Փեգին և Մերի Օսբորնը։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Անձինք այբբենական կարգով
Կատեգորիա:Դերասանուհիներ այբբենական կարգով
Կատեգորիա:Համր կինոյի դերասաններ